*Приложение № 6*

**Д О Г О В О Р**

Днес ...................... 2018 г. в гр. София между:

**МИНИСТЕРСТВОТО НА ФИНАНСИТЕ**, с адрес: гр. София 1040, ул. ”Г. С. Раковски” № 102, ЕИК: 000695406, представлявано от Владислав Горанов - министър на финансите и Галина Младенова – директор на дирекция „Финанси и управление на собствеността”, наричано по-долу **ВЪЗЛОЖИТЕЛ**, от една страна

и

...................................................................................................................................., със седалище и адрес на управление: ...............................................................................................,

ЕИК ................................., представлявано от ....................................................., наричан по-долу **ИЗПЪЛНИТЕЛ,** от друга страна,

На основание чл. 112, ал. 1 от Закона за обществените поръчки (ЗОП) и Решение № РМФ – от ………………….. г. на **ВЪЗЛОЖИТЕЛЯ** за определяне на **ИЗПЪЛНИТЕЛ** в открита процедура за възлагане на обществена поръчка с предмет: ***„Доставка на комуникационно оборудване за Министерство на финансите“*** *,* се сключи настоящият договор за следното:

1. **ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да достави на **ВЪЗЛОЖИТЕЛЯ *комуникационно оборудване за нуждите на Министерство на финансите****,* съгласно условията и техническите параметри, заложени в Техническата спецификация на **ВЪЗЛОЖИТЕЛЯ,** *Приложение № 1* и Техническото предложение на **ИЗПЪЛНИТЕЛЯ**, *Приложение № 2,*неразделна част от договора.

**II. СРОК**

**Чл. 2.(1)** Настоящият договор влиза в сила от датата на подписването му от двете страни.

**(2)** **ИЗПЪЛНИТЕЛЯТ** извършва доставката по чл. 1, в срок не по-късно от 30 календарни дни от влизане в сила на договора.

**(3)** Мястото на изпълнение на доставката е: гр. София, Министерство на финансите, ул. „Г. С. Раковски“ № 102.

**III. ЦЕНА И НАЧИН НА ПЛАЩАНЕ**

**Чл. 3. (1)** За извършване на доставката по чл. 1, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща цена в размер на .....................  ***/словом/* лв. без ДДС,** или **………………………. */словом/* лв. с ДДС,** формирана на база посочените в Ценовото предложение на **ИЗПЪЛНИТЕЛЯ**, *Приложение №**3,* единични цени.

**(2)** Посочената в ал. 1 цена е крайна за целия срок на изпълнение на договора и включва всички разходи и възнаграждения за изпълнение на предмета на обществената поръчка, като но не само: разходите за доставка, разходи за извършване на гаранционна дейност в определения срок, както и други разходи, необходими или присъщи за изпълнение на предмета на настоящия договор.

**(3)** **ВЪЗЛОЖИТЕЛЯТ** заплаща цената по ал. 1 в срок до 15 /петнадесет/ работни дни от подписване на констативен протокол за приемане на доставката по чл. 6, ал. 5 и одобряване на издадена от **ИЗПЪЛНИТЕЛЯ** оригинална фактура.

За **ВЪЗЛОЖИТЕЛЯ** фактурите се одобряват от: директор на дирекция „Информационни системи“.

**(5)** **ВЪЗЛОЖИТЕЛЯТ** заплаща цената по банков път, в български лева, на следната банкова сметка на **ИЗПЪЛНИТЕЛЯ**:

**БАНКА:...................................................**

**IBAN: .......................................................**

**BIC: ..........................................................**

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4. (1)** **ИЗПЪЛНИТЕЛЯТ** се задължава:

1. Да достави на **ВЪЗЛОЖИТЕЛЯ** оригинална, нова и неупотребявана техника с гарантиран произход;
2. Да извърши доставката с грижата на добрия търговец, пълно, точно, качествено, в договорения срок, в съответствие с Техническата спецификация, *Приложение № 1* и условията на настоящия договор.
3. Да достави на свой риск срещу съответната цена съответната техника по чл. 1;
4. Да осигури за своя сметка товаро-разтоварните дейности и транспорта на техниката до мястото на изпълнение на доставката, посочено в чл. 2, ал. 3;
5. Да предаде на **ВЪЗЛОЖИТЕЛЯ** техниката в сроковете по чл. 2, ал. 2 от договора, за което се подписва приемо-предавателен протокол по чл. 6, ал. 1.
6. В случай на констатирани от **ВЪЗЛОЖИТЕЛЯ** недостатъци на доставената техника и/или несъответствия с договорените параметри, да замени некачествената и/или несъотвестваща техника.

7. Да достави договорената техника, компектована с необходимите документи (потребителска документация, условия за гаранционно обслужване и гаранционна карта)

8. Да осигури гаранционен срок на доставената техника за срок от ……..[[1]](#footnote-1), съгласно условията на чл. 8 от договора.

9. Да поддържа база данни за всички технически устройства, постъпили за ремонт;

10. Да предостави технически носител с всички актуални и необходими драйвери за операционните системи, описани в техническите спецификации за нормалното функциониране на предлаганата техника и ще посочи линк към официалната страница на производителя, която предлага драйверите;

11. Да осигури система за приемане на сервизни заявки, снабдена със съответни съобщителни средства – телефон, e-mail и режим на работа в работно време;

**(2)** **ИЗПЪЛНИТЕЛЯТ** има право:

* 1. Да получи от **ВЪЗЛОЖИТЕЛЯ** необходимото съдействие за осъществяване на доставката;
  2. При пълно, точно и в уговорените срокове изпълнение да иска приемане на доставката чрез определеното от **ВЪЗЛОЖИТЕЛЯ** лице;
  3. При пълно, точно и в уговорените срокове изпълнение, да получи от **ВЪЗЛОЖИТЕЛЯ** съответното възнаграждение за извършената доставка, по реда и в сроковете по чл. 3 от настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5. (1)** **ВЪЗЛОЖИТЕЛЯТ** се задължава:

* 1. Да окаже необходимото съдействие на **ИЗПЪЛНИТЕЛЯ** за изпълнение на договора;
  2. При пълно, точно и в уговорените срокове изпълнение да приеме от **ИЗПЪЛНИТЕЛЯ** доставената техника;
  3. Да заплати на **ИЗПЪЛНИТЕЛЯ** съответното възнаграждение за доставката на техниката, по предвидения в чл. 3 начин и срок.

**(2)** **ВЪЗЛОЖИТЕЛЯТ** има право:

1. Да иска от **ИЗПЪЛНИТЕЛЯ** да изпълни доставката в срок и без отклонения;
2. Когато **ИЗПЪЛНИТЕЛЯТ** се е отклонил от изискванията за доставка на техниката, да откаже приемането на част или цялото количество техника, както и да откаже да заплати съответното възнаграждение.

**VI. ПРЕДАВАНЕ НА ТЕХНИКАТА. РЕКЛАМАЦИИ.**

**ПРИЕМАНЕ НА ИЗПЪЛНЕНИЕТО**

**Чл. 6. (1)** **ИЗПЪЛНИТЕЛЯТ** предава техниката на **ВЪЗЛОЖИТЕЛЯ** в срока по чл. 2, ал. 2. Предаването на техниката се удостоверява с подписването на двустранен приемо-предавателен протокол.

**(2)** Протоколът по ал. 1 се подписва за **ВЪЗЛОЖИТЕЛЯ** от:

1. Станимир Кръстев – гл. експерт в отдел „Информационно и техническо обезпечаване“ (ИТО), ДИС, тел: 02 9859 2041, факс: 02 980 68 63, e-mail: s.krastev@minfin.bg, в негово отсъствие

2. Никола Андонов – гл. експерт в отдел ИТО, ДИС, тел: 02 9859 8027, факс: 02 980 68 63, e-mail: n.andonov@minfin.bg

**(3)** След получаване на техниката, **ВЪЗЛОЖИТЕЛЯТ** е длъжен да я прегледа в срок до 10 работни дни и ако констатира липси и/или недостатъци и/или несъответствие с договореното незабавно да информира **ИЗПЪЛНИТЕЛЯ**.

**(4)** В случаи на открити недостатъци **ВЪЗЛОЖИТЕЛЯТ** в срока по ал. 3 писмено уведомява **ИЗПЪЛНИТЕЛЯТ** за констатиранитенесъответствия. След уведомяването **ИЗПЪЛНИТЕЛЯТ** е длъжен незабавно да изтегли рекламираната техника и да отстрани констатираните недостатъци в срок до 5 (пет) дни. В случай че **ИЗПЪЛНИТЕЛЯТ** не достави техниката за която има рекламации в определения срок, **ВЪЗЛОЖИТЕЛЯТ има право да** не заплати не доставената техника, или да усвой част от гаранцията за добро изпълнение и/или да претендира неустойки.

**(5)** В случай че не са открити недостатъци и/или несъответствия, или същите бъдат отстранени по реда на ал. 4, **ВЪЗЛОЖИТЕЛЯТ** приема изпълнението на доставката, което се удостоверява с подписването на констативен протокол за приемане на доставката, подписан за **ВЪЗЛОЖИТЕЛЯ** от МОЛ Петя Иванова – началник отдел ИТО, ДИС.

**(6)** Приемането на изпълнението на доставката по реда на ал. 5 не освобождава **ИЗПЪЛНИТЕЛЯ** от отговорност за скрити недостатъци на доставената техника, които не са могли да бъдат установени по реда на ал. 3. Рекламации относно скрити недостатъци се правят в седемдневен срок от откриването им, но не по-късно от датата на изтичане на гаранционния срок по чл. 8, ал. 1.

**(7)** Страните определят лица по договора, които да отговарят за неговото изпълнение, както следва:

**1. За ВЪЗЛОЖИТЕЛЯ:** име....................., длъжност .............................., тел. ........................, факс: ......................................., e-mail: ............................................

**2. За ИЗПЪЛНИТЕЛЯ**: име....................., длъжност .............................., тел. ........................, факс: ......................................., e-mail: ............................................

**VII. ПРЕКРАТЯВАНЕ НА ДОГОВОРА.**

**Чл. 7. (1)** Настоящият договор се прекратява:

1. с изпълнение на всички задължения на страните;
2. по взаимно съгласие между страните, изразено писмено;
3. при настъпване на обективна невъзможност за изпълнение на възложената работа.

**(2)** **ВЪЗЛОЖИТЕЛЯТ** има право едностранно да прекрати действието на договора чрез едноседмично писмено предизвестие в следните случаи:

1. **ИЗПЪЛНИТЕЛЯТ** не извърши част или цялата доставка по чл. 1, ал. 1 в сроковете, договорени между страните.
2. **ИЗПЪЛНИТЕЛЯТ** не изпълни някое друго задължение по договора.

**(3)** **ВЪЗЛОЖИТЕЛЯТ** има право едностранно да развали договора без предизвестие, поради виновно неизпълнение на всяко едно задължение на **ИЗПЪЛНИТЕЛЯ** по договора. В този случай **ВЪЗЛОЖИТЕЛЯТ** не дължи обезщетения, неустойки и/или пропуснати ползи на **ИЗПЪЛНИТЕЛЯ**.

**VIII. ГАРАНЦИОНЕН СРОК**

**Чл. 8. (1)** Техниката по чл. 1 е с гаранционен срок от ................. години[[2]](#footnote-2).

**(2)** Гаранционният срок започва да тече от датата на подписване на констативния протокол по чл. 6, ал. 5, удостоверяващ приемане на доставката.

**(3)** В рамките на гаранционния срок **ИЗПЪЛНИТЕЛЯТ** за своя сметкаотстранява възникналите повреди и дефекти, които не са причинени от неправилно действие на служители на **ВЪЗЛОЖИТЕЛЯ.**

**1.** Времето за реакция на **ИЗПЪЛНИТЕЛЯ** при възникнала повреда е до ……………… часа[[3]](#footnote-3) от получаване на заявката в рамките на работния ден;

**2.** Времето за отстраняване на повредата е до ………………… часа[[4]](#footnote-4), считано от момента на подаване на заявката до момента на възстановяване на нормалната работоспособност на техниката, чрез ремонт на повреденото устройство.

**3.** При невъзможност за отстраняване на повредата в рамките на срока по т. 2, **ИЗПЪЛНИТЕЛЯТ** предоставя оборотно устройство със същите или по-високи технически характеристики.

**(4) ИЗПЪЛНИТЕЛЯТ** организира и извършва ремонта на място при **ВЪЗЛОЖИТЕЛЯ,** или в сервиз, като разходите за транспортирането на техниката до сервиза и обратно се поемат изцяло от **ИЗПЪЛНИТЕЛЯ.**

**(5)** Отчитането на сервизната дейност се осъществява чрез изготвяне на протоколи (с прилагане на сервизни карти) за извършената работа, които се подписват от упълномощени от **ВЪЗЛОЖИТЕЛЯ** лица и от съответните сервизни инженери.

**IX.ГАРАНЦИЯ ЗА ИЗПЪЛНЕНИЕ**

**Чл. 9. (1)** Заобезпечаване на доброто изпълнение на настоящия договор, при подписването му, **ИЗПЪЛНИТЕЛЯТ** представя гаранция за изпълнение на договора в размер на 5 % (пет процента) от общата стойност по чл. 3, ал. 1, а именно ……………………………… ***/с думи/.*** Гаранцията се представя под формата на парична сума, внесена по сметка на **ВЪЗЛОЖИТЕЛЯ**, безусловна и неотменима банкова гаранция, или застраховка, която обезпечава изпълнението чрез покритие на отговорността на **ИЗПЪЛНИТЕЛЯ[[5]](#footnote-5)**.

**(2)** Гаранцията по ал. 1 следва да е със срок на валидност 30 /тридесет/ дни след изтичане на гаранционния срок по чл. 8, ал. 1.

**(3)** **ВЪЗЛОЖИТЕЛЯТ** частично освобождава сума в размер на 2 (два) % от стойността на договора в срок до 30 /тридесет/ дни, след извършване на доставката, удостоверена с подписване на констативния протокол съгласно чл. 6, ал. 5 от договора.

**(4)** **ВЪЗЛОЖИТЕЛЯТ** окончателно освобождава остатъчната сума по гаранцията за изпълнение, в размер на 3 (три) % от стойността на договора, в срок до 30 /тридесет/ дни, след изтичане на гаранционния срок и след изпълнението на всички задължения на **ИЗПЪЛНИТЕЛЯ,** без да дължи лихви.

**(5) ВЪЗЛОЖИТЕЛЯТ** има право да усвои частично или изцяло сумата от гаранцията в случаите на неизпълнение на което и да е задължение на **ИЗПЪЛНИТЕЛЯ** по настоящия договор (вкл. непълно, неточно или забавено изпълнение), включително размера на начислените неустойки. **ВЪЗЛОЖИТЕЛЯТ** може да задържи гаранцията до отстраняване на констатираните недостатъци, или да се удовлетвори от нея до размера на начислените санкции и/или неустойки, без това да го лишава от правото да търси обезщетение за претърпени вреди.

**(6)** При едностранно прекратяване на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията за изпълнение на договора се усвоява изцяло като обезщетение за прекратяване на договора.

**(7) ВЪЗЛОЖИТЕЛЯТ** задържа гаранцията за изпълнение на договора, ако в срока на неговото изпълнение възникне спор между страните, който е внесен за решаване от компетентен съд. **ВЪЗЛОЖИТЕЛЯТ**има право да задържи гаранцията и в случаите, при които поради виновно неизпълнение на задълженията на **ИЗПЪЛНИТЕЛЯ**, **ВЪЗЛОЖИТЕЛЯТ** развали договора. Гаранцията се освобождава след уреждане на всички претенции между страните.

**(8)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие на настоящия договор са за сметка на **ИЗПЪЛНИТЕЛЯ**.

**(9)** В случай че банката, издала гаранцията за изпълнение на договора, се обяви в несъстоятелност, или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената **от ВЪЗЛОЖИТЕЛЯ** сума в 3-дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане, съответна заместваща гаранция от друга банкова институция, съгласувана с **ВЪЗЛОЖИТЕЛЯ**.

**X. НЕУСТОЙКИ**

**Чл. 10. (1)** В случай че **ИЗПЪЛНИТЕЛЯТ** не извърши доставката в уговорения в чл. 2, ал. 2 срок, същият дължи неустойка в размер на 5 % от общата стойност на договора за всеки просрочен ден, но не повече от 20 %, която се удържа от **ВЪЗЛОЖИТЕЛЯ** при изплащането й.

**(2)** При забава в срока за заплащане, **ВЪЗЛОЖИТЕЛЯТ** дължи неустойка в размер на 1 % от общата стойност на договора за всеки просрочен ден, но не повече от 10% от общата стойност.

**(3)** В случай че **ИЗПЪЛНИТЕЛЯТ** достави техника, която не отговаря на изискванията на Техническата спецификация, ***Приложение № 1*** и в уговорения в чл. 6, ал. 4 срок не я подмени, същият дължи неустойка в размер на 20 % върху стойността на неотговарящата на изискванията техника.

**(4)** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**XІ. ПОДИЗПЪЛНИТЕЛИ**

*(Разделът се прилага само ако* ***ИЗПЪЛНИТЕЛЯТ*** *е декларирал в офертата си, че ще ползва подизпълнител/и)*

**Чл. 11. (1)** Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на договора.

**(2) ИЗПЪЛНИТЕЛЯТ** няма право да:

1. сключва договор за подизпълнение с лице, което не отговаря на съответните критерии за подбор съобразно вида и дела на поръчката, който ще изпълнява, и за него не са налице предварително обявените от възложителя основания за отстраняване от поръчката;

2. възлага изпълнението на една или повече от дейностите, предмет на договора на лица, които не са **ПОДИЗПЪЛНИТЕЛИ**;

3. заменя посочен в офертата **ПОДИЗПЪЛНИТЕЛ**, освен в случаите на чл. 66, ал. 11 от ЗОП.

4. превъзлага една или повече от дейностите, които са включени в предмета на договора за подизпълнение.

**(3)** При замяна или включване на подизпълнител изпълнителят представя на възложителя всички документи, които доказват изпълнението на условията по чл. 66, ал. 11 от ЗОП.

**Чл. 12. (1)** В срок до три дни от сключването на договор за подизпълнение и/или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или допълнителното споразумение на **ВЪЗЛОЖИТЕЛЯ**, заедно с доказателства, че са изпълнени условията на чл. 66, ал. 2 и 11 от ЗОП.

**(2)** След сключване на настоящия договор и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**Чл. 13. (1)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

**(3)** Към искането по ал. 2 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

**(4) ВЪЗЛОЖИТЕЛЯТ** има право да откаже плащане по ал. 1, когато искането за плащане е оспорено, до момента на отстраняване на причината за отказа.

**(5)** **ВЪЗЛОЖИТЕЛЯТ** заплаща цената на подизпълнителя, освен при отказ по ал. 4, в срок до 15 /петнадесет/ дни от приемане на работата по ал. 1, получаване на становището по ал. 3 от **ИЗПЪЛНИТЕЛЯ** и одобрението на издадена от подизпълнителя оригинална данъчна фактура.

**(6)** Плащанията по настоящия договор ще се извършват по банков път в български лева по следната сметка на **ПОДИЗПЪЛНИТЕЛЯ**:

**БАНКА: ……………………….;**

**IBAN: …………………………...**

**BIC:……………………………..;**

**Чл. 14. (1)** При сключването на договор с подизпълнител **ИЗПЪЛНИТЕЛЯТ** е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;

2. действията на подизпълнителите няма да доведат пряко или косвено до неизпълнение на договора;

3. при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**(2)** В случай че **ВЪЗЛОЖИТЕЛЯТ** установи, че подизпълнител не изпълнява възложените му дейности съгласно настоящия договор, той може незабавно да изиска от **ИЗПЪЛНИТЕЛЯТ** сам да извърши тези работи.

**ХII. НЕПРЕОДОЛИМА СИЛА**

**Чл. 15. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

**XIII. ДРУГИ УСЛОВИЯ**

**Чл. 16. (1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1**. За ВЪЗЛОЖИТЕЛЯ:**

Адрес за кореспонденция: гр. София 1040, ул. „Г. С. Раковски“ № 102

Тел.: ………………………

e-mail: ……………………..

Лице за контакт: …………………..

2. **За ИЗПЪЛНИТЕЛЯ:**

Адрес за кореспонденция: ……………………

Тел.: …………………………….

Факс: ………………………………

e-mail: …………………………….

Лице за контакт: …………………

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**Чл. 17. (1)** Страните по този договор могат да го допълват и изменят само в предвидените от закона случаи, по взаимно съгласие, изразено писмено.

**(2)** Всички допълнително възникнали въпроси след подписването на договора ще се решават от двете страни на добра воля с двустранни писмени споразумения.

**Чл. 18.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 19.** За неуредените по този договор въпроси се прилагат разпоредбите на законодателството на Република България.

**ВЪЗЛОЖИТЕЛЯТ** и **ИЗПЪЛНИТЕЛЯТ** приемат като неразделна част от настоящия договор следните приложения:

1. Техническа спецификация на **ВЪЗЛОЖИТЕЛЯ**- *Приложение № 1;*

2. Техническо предложение на **ИЗПЪЛНИТЕЛЯ** – *Приложение № 2;*

3. Ценово предложение на **ИЗПЪЛНИТЕЛЯ** – *Приложение № 3;*

Настоящият договор се подписа в два еднообразни екземпляра - по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**МИНИСТЪР НА ФИНАНСИТЕ**

**…………………………………… …………………….**

**/ВЛАДИСЛАВ ГОРАНОВ/**

**ДИРЕКТОР НА ДИРЕКЦИЯ ФУС**

…………………………………

**/ГАЛИНА МЛАДЕНОВА/**

1. Посочва са срока съгласно Техническото предложение [↑](#footnote-ref-1)
2. Посочва се в съответствие с попълнената Техническа спецификация към Техническото предложение [↑](#footnote-ref-2)
3. Посочва се в съответствие с Техническото предложение [↑](#footnote-ref-3)
4. Посочва се в съответствие с Техническото предложение [↑](#footnote-ref-4)
5. Посочва се избраната от **ИЗПЪЛНИТЕЛЯ** форма [↑](#footnote-ref-5)